
STATYBOS IR INFRASTRUKTŪROS SKYRIAUS VYRIAUSIOJO SPECIALISTO PAREIGYBĖS APRAŠYMAS

I SKYRIUS
 PAREIGYBĖ

	1. Statybos ir infrastruktūros skyriaus vyriausiojo specialisto pareigybė yra priskirta specialistų grupei. 
2. Pareigybės lygis – B.
	3. Statybos ir infrastruktūros skyriaus vyriausiojo specialisto pareigybė reikalinga įgyvendinti rajono strateginius statybų, statinių rekonstravimo, remonto projektus ir kitus veiklos planus bei programas.

II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

	4. Darbuotojas, einantis šias pareigas, turi atitikti šiuos specialiuosius reikalavimus:
	4.1. turėti statybos inžinerijos krypties ne žemesnį kaip aukštesnįjį išsilavinimą, įgytą iki 2009 metų, ar specialųjį vidurinį išsilavinimą, įgytą iki 1995 m. išsilavinimą;  
           	4.2. būti susipažinęs su viešąjį administravimą, vietos savivaldą reglamentuojančiais Lietuvos Respublikos įstatymais, Vyriausybės nutarimais, kitais teisės aktais;                    
            	4.3. išmanyti statybą, susisiekimo inžinerinę infrastruktūrą, aplinkos inžineriją, investicinių projektų įgyvendinimą reglamentuojančius Lietuvos Respublikos įstatymus ir kitus teisės aktus, gebėti juos taikyti praktiškai;
	4.4. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer;
	4.5. sklandžiai dėstyti mintis raštu ir žodžiu, išmanyti raštvedybos taisykles, teisės aktų rengimo taisykles;
	4.6.  mokėti valdyti, kaupti sisteminti, apibendrinti informaciją ir rengti išvadas;
	4.7.  turėti vairuotojo pažymėjimą.

III SKYRIUS
ŠIAS PAREIGAS EINANČIO DARBUOTOJO FUNKCIJOS

	5. Šias pareigas einantis darbuotojas vykdo šias funkcijas:
	5.1. sprendžia jo kompetencijai priklausančius statybų, inžinerinės infrastruktūros tvarkymo, likvidavimo, eksploatavimo klausimus;
	5.2. teisės aktų nustatyta tvarka rengia informaciją ir teikia ataskaitas kitoms institucijoms;
	5.3. rengia statybos objektų turto priėmimo ir perdavimo aktus; teikia informaciją skyriaus vedėjui, rengiant savivaldybės tarybos sprendimų, administracijos direktoriaus įsakymų, mero potvarkių projektus;
	5.4. padeda rengti ilgalaikes ir trumpalaikes ūkines, investicines ir kitas programas, kiek tai susiję su statybomis, statinių remontu, griovimu, avarijų likvidavimu, rekonstrukcija, organizuoja jų įgyvendinimą savivaldybės teritorijoje;
	5.5. kuruoja savivaldybės nuosavybei priklausančių pastatų, susisiekimo komunikacijų, inžinerinių statinių vykdomas statybas, remontus;
	5.6. teikia skyriaus vedėjui spręsti objektų projektavimo ir statybos klausimus, prižiūri, kad būtų nustatyta jų eksploatavimo tvarka, prireikus atlieka užsakovo funkcijas;
	5.7. kontroliuoja savivaldybės parinktų rangovų atliekamų statybos, remonto darbų kokybę, statybos darbų eigą, atsako už jų atitikimą projektų reikalavimams ir kitai statybos dokumentacijai;
	5.8. pagal pareigybei priskirtą kompetenciją tikrina, derina statybos, rekonstrukcijos, remonto darbų įkainius, lokalines sąmatas, darbų atlikimo aktus, teikia juos pasirašyti skyriaus vedėjui; 
	5.9. rengia dokumentus dėl inžinerinių statinių atnaujinimo, likvidavimo ir plėtros;
	5.10. pagal skyriaus kompetenciją organizuoja ir vykdo prekių, paslaugų bei darbų viešuosius pirkimus;
	5.11. rengia ir tvarko skyriuje atliekamų prekių, paslaugų ir darbų viešųjų pirkimų dokumentaciją;
	5.12. atsako už projektinės dokumentacijos ruošimą, projektų ekspertizę ir tvirtinimą;
	5.13. dalyvauja savivaldybės sudaromų komisijų (remontuojamų, rekonstruojamų ar naujų objektų priėmimo, viešųjų pirkimų, kitų) darbe, teikia pasiūlymus;	
	5.14. periodiškai informuoja skyriaus vedėją apie esamas problemas ir padėtį jo kompetencijai priskirtose srityse;
	5.15. dalyvauja komisijų darbe arba individualiai nustato statybos – remonto darbų pobūdį ir apimtis, surašo defektinius aktus, kad būtų galima paruošti sąnaudų kiekių žiniaraščius;
	5.16. tvarko dokumentus pagal savivaldybės administracijos parengtą dokumentacijos planą, nustatyta tvarka perduoda bylas Personalo ir dokumentų valdymo skyriui archyviniam saugojimui; 
	5.17. dalyvauja bei teikia pasiūlymus skyriaus vedėjui savivaldybės strateginio plano koordinavimo bei įgyvendinimo procese;
            	5.18. pagal kompetenciją naudojasi LR statybos leidimų ir statybos valstybinės priežiūros informacine sistema „Infostatyba“;
           	5.19. pagal kompetenciją priima interesantus, nagrinėja gyventojų skundus ir rengia atsakymų bei raštų projektus;
	5.20. vykdo kitus nenuolatinio pobūdžio skyriaus vedėjo pavedimus, neprieštaraujančius Lietuvos Respublikos teisės aktams, kad būtų pasiekti skyriaus strateginiai tikslai.

IV SKYRIUS
ATSAKOMYBĖ IR PAVALDUMAS

	6. Statybos ir infrastruktūros skyriaus vyriausiasis specialistas yra tiesiogiai pavaldus skyriaus vedėjui.
	7. Už pavestų uždavinių ir funkcijų netinkamą vykdymą atsako teisės aktų nustatyta tvarka.
	8. Drausmines nuobaudas, skatinimus ir apdovanojimus Lietuvos Respublikos darbo kodekso nustatyta tvarka skiria savivaldybės administracijos direktorius skyriaus vedėjo teikimu.

